Haar grootste geskenk – Toortsie, Kameel en Bokbaaivygie se blog
Haar grootste geskenk
Februarie 23, 2016 Februarie 22, 2016 ~ Toortsie
Op ‘n tyd in my lewe wat alles deurmekaar en dol was, wat ek ietwat moedeloos was, het ek die behoefte gekry om sommer net ‘n lekker ligte boek te lees. Ek lees hoe om God een ja op ‘n slag te volg, hoe om grense te stel, mensvaardighede. Iewers het ek toe net lus vir ‘n lekker storie met ‘n mooi einde, niks ingewikkelds nie, net ontspannend. Die boek wat my oog vang: ‘Haar grootste geskenk’ deur Marilé Cloete.
Ag, het ek nou lekker gelees! So in die middel van die boek vang ek myself dat ek weer kliphard sing en dans in die huis, raak die lewe ligter en makliker, haal ek weer vryer asem. En ja, die boek hét ‘n mooi einde, hoe dan anders?
Op Bl 109 staan daar dat Marilé Cloete steeds romanses skryf omdat sy hardnekkig bly glo dat elke storie ‘n gelukkige einde kan hê. Ja! Ek glo dit ook! Sy sê ook dat die moderne vrou soms ‘n tikkie ontvlugting nodig het, om weer met albei voete in die werklikheid te kan staan en ‘n positiewe krag in ‘n negatiewe wêreld te wees. Ja! Ek stem saam!
Daar was sommer tydens die lees van hierdie boek ‘n hele klompie goedvoelhormone afgeskei, en ons almal kan soms doen met so ‘n bietjie daarvan.
‹ PreviousMusiek in die Bybel (4)
Next ›Toortsie se Toeka Tokkel oor groente
11 thoughts on “Haar grootste geskenk”
Februarie 23, 2016 om 6:48 vm
Sal die boek moet gaan soek!
Februarie 23, 2016 om 8:48 vm
Klink na n lekker boek!
Februarie 23, 2016 om 9:35 vm
Net vir ontspanning.
Februarie 23, 2016 om 1:32 nm
Ek soek ook soms so ‘n ligte boek, een wat geen konsentrasie verg nie. Ons noem dit altyd ‘n “light read” in ons boekklub.
Februarie 23, 2016 om 1:44 nm
Soms baie lekker en nodig
Februarie 23, 2016 om 1:58 nm
Al is ‘n verhaal onrealisties,is dit heerlik om jouself daarin te laat wegvoer…verbeelding is ‘n heerlike plek!
Februarie 23, 2016 om 2:30 nm
Ek leef myself in die heldin se rol in, so die lekker einde is ook myne!
Februarie 23, 2016 om 3:21 nm
Dis presies wat ek ook doen…so lekker!Dis so goed vir mens se selfbeeld.😀
Februarie 23, 2016 om 3:22 nm
Februarie 24, 2016 om 8:35 nm
Ja ek wil ook nou n lekker boek lees en sommer my FB tydelik toemaak…. al die wereld dinge kry my bietjie onder…. dink dia n plan of RSG se stories download en luister in die verkeer
Februarie 24, 2016 om 10:23 nm
‘n lekker boek doen die ding. Ek het nou ‘n bietjie baie halwe boeke. Sal moet werk maak van hulle!